# Informație cu privire la condițiile de ocupare a funcției

**Ministerul Afacerilor Interne**

**Inspectoratul General pentru Migrație**

 **mun. Chișinău, bd. Ștefan cel Mare și Sfînt, 124**

 **Anunț cu privire la ocuparea funcţiei publice cu statut special vacante de**

 **Șef al Serviciului azil și apatridie al Direcției regionale Centru**

 **(funcție publică cu statut special de conducere, din sursa internă)**

**Scopul general al funcției**:

Asigurarea/realizarea procesului de înregistrare a solicitanților de azil și solicitanților statutului de apatrid și eliberare a documentelor de identitate temporare; Colaborarea cu autoritățile administrației publice centrale și locale, cu organizațiile internaționale, Înaltul Comisariat al Națiunilor Unite pentru Refugiați pentru soluționarea problemelor solicitanților de azil, refugiaților și beneficiarilor de protecție umanitară; Conducerea și coordonarea activității Serviciului, responsabil de deciziile luate în sectorul de activitate; Înaintarea propunerilor pentru perfecționarea activității de serviciu, a actelor normative interne și a cadrului normativ în domeniul azilului, elaborarea planurilor pe linia de activitate; Asigurarea examinării în etapa administrativă a cererilor de azil și apatridie; Elaborarea și înaintarea spre aprobare a deciziei motivate cu privire la cererile de azil și apatridie.

# Sarcini de bază:

1. Coordonarea procesului de determinare a protecţiei internaţionale pe teritoriul Republicii Moldova;
2. Participarea la elaborarea iniţiativelor legislative şi normative în domeniul azilului și apatridiei;
3. Asigurarea/realizarea procesului de înregistrare a solicitanților de azil și solicitanților statutului de apatrid și eliberare a documentelor de identitate temporare.

# Condițiile de participare la concurs:

## Condiții generale:

**La funcția publică cu statut special de conducere vacantă poate candida persoana care îndeplinește următoarele condiții generale**:

* deține cetățenia Republicii Moldova;
* este apt/ă, din punct de vedere al stării sănătății;
* are studiile necesare și calificarea corespunzătoare pentru funcția respectivă;
* nu are antecedente penale, nu se află sub urmărire penală pentru săvârșire de infracțiuni;
* nu este privat/ă de dreptul de a ocupa funcții sau de a exercita o anumită activitate ca pedeapsă principală sau complementară aplicată prin hotărâre judecătorească definitivă;
* cunoaște limba de stat;
* îndeplinește cerințele specifice pentru ocuparea funcției (condițiile generale și speciale sunt reglementate de Legea nr. 288/2016 și Hotărârea Guvernului nr. 460/2017).

## Cerințe specifice:

***Studii:***

* Superioare de licență sau echivalente, preferabil în drept, militărie, științe politice,

științe ale educației, științe sociale, științe ale comunicării și informării, IT și

comunicații, științe în comunicare, filologie/limbi moderne.

## Cunoştinţe:

* 1. cunoaşterea legislației în domeniu;
	2. cunoaşterea limbii de stat;
	3. cunoaşterea unei limbi de circulaţie internaţională (nivelul B2);

4) cunoștințe de bază de operare la calculator (Microsoft Word, Microsoft Excel, Microsoft Power Point, MoldLex).

## Experiență profesională:

1. să deţină funcţii de nivelul B01 sau, dacă în structura subdiviziunii respective nu sînt prevăzute funcţii de nivelul B01, să aibă cel puţin 2 ani vechime în funcţii de nivelul B02 sau să fi avut anterior cel puţin un an vechime în funcţii de conducere sau în funcţii de nivel B01;
2. cel puţin 3 ani experienţă profesională în domeniu sau să participe la concurs;
3. să fi obţinut în urma evaluării anuale a performanţelor profesionale calificativul „foarte bine” la ultima evaluare sau calificativul „bine” la ultimele două evaluări.

***Abilități:*** de lucru cu informaţia şi corespondenţa oficială, analiză şi sinteză, elaborare a documentelor, argumentare, prezentare, motivare, mobilizare de sine, aplanare de conflicte, comunicare eficientă, convingere etc.

***Atitudini/comportamente:*** Responsabilitate, respect faţă de oameni, spirit de iniţiativă, diplomaţie, creativitate, flexibilitate, disciplină, responsabilitate, rezistenţă la efort şi stres, tendinţă spre dezvoltare şi perfecţionare profesională continuă.

#  Condițiile de muncă:

* + regim de muncă: 40 ore pe săptămână, 8 ore pe zi, disponibilitatea de a activa în afara orelor de program și în zilele de repaus, după caz;
	+ program de muncă: luni-vineri, orele 08.00 – 17.00, pauză de masă 12.00 – 13.00;
	+ disponibilitate pentru efectuarea deplasărilor de serviciu.

**Nivelul funcției***:* funcție publică cu statut special de conducere de nivelul A03.

**Nivelul de salarizare**: Salarizarea conform prevederilor Legii nr. 270/2018 privind sistemul unitar de salarizare în sectorul bugetar, Hotărârea Guvernului nr. 1231/2018 Pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar.

* **Selectarea candidaților se va realiza în conformitate cu Regulamentul cu privire la ocuparea funcțiilor publice cu statut special din cadrul Ministerului Afacerilor Interne, aprobat prin Hotărârea Guvernului nr. 460/2017 pentru punerea în aplicare a prevederilor Legii nr. 288 din 16 decembrie 2016 privind funcţionarul public cu statut special din cadrul Ministerului Afacerilor Interne.**

### Persoanele interesate vor depune personal formularul privind ocuparea funcției publice vacante, până la 02.10.2025 la sediul IGM (mun. Chișinău, bd. Ștefan cel Mare și Sfânt, 124).

* **Informațiile privind data, ora și locul desfășurării probei scrise și probei interviu vor fi plasate pe pagina web a IGM (** [**www.igm.gov.md**](http://www.igm.gov.md)**) şi vor fi aduse la cunoștința fiecărui candidat admis la proba scrisă şi/sau la proba interviu.**

**Date de contact:**

**Daniela Rîsîpanu, Șef al Serviciului management resurse umane al IGM al MAI.**

**tel: (022) 54-46-06.**

#  Bibliografie:

1. Constituţia Republicii Moldova din 29.07.1994
2. Codul contravenţional nr.218-XVI din 24.10.2008
3. Codul administrativ nr. 116 din 19.07.2018
4. Codul penal nr. 985-XV din 18.04.2002
5. Legea nr.320 din 27.12.2012 cu privire la activitatea Poliţiei şi statutul poliţistului
6. Legea nr. 288 din 16-12-2016 privind funcţionarul public cu statut special din cadrul Ministerului Afacerilor Interne
7. Legea nr.200 din 16.07.2010 privind regimul străinilor în Republica Moldova
8. Legea nr.270 din 18.12.2008 privind azilul în RM
9. Legeanr.274 din 27.12.2011 privind integrarea străinilor în Republica Moldova
10. Legea nr.269-XIII din 09.11.94 cu privire la ieşirea şi intrarea în Republica Moldova
11. Legea nr.241-XVI din 20.10.2005 privind prevenirea şi combaterea traficului de fiinţe umane
12. Legea Nr.982-XIV din 11.05.2000 privind accesul la informaţie